**Hardver kompjutera**

Došlo je vrijeme da kupim novi **hardver**. **Computer shop** u Ivancu i Varaždinu nema baš dobre **komponente**, pa sam se odlučio za kupnju **hardvera kompjutera** u Zagrebu. Ugledao sam jednu **super** grafičku karticu, ali je bila preskupa pa sam se odlučio za malo slabiju. Odabrao sam sav **hardver** za svoj novi **kompjuter**: procesor, napajanje, RAM, grafičku karticu, matičnu ploču i kućište **kompjutera**. Sklapajući **kompjuter,** shvatio sam da sam zaboravio kupiti jedan od glavnih dijelova, **hard disk**. Bez te **komponente kompjuter** se neće pokrenuti. Brzo sam otišao u **computer shop** u Ivancu i kupio **hard disk**. Nakon što sam sklopio **kompjuter**, upalio sam ga i pokrenuo nekoliko igrica. Na gotovo svim igricama imao sam oko 150 **FPS-**a (frames per second), što je **super**.

**Sklopovlje računala**

Došlo je vrijeme da kupim novo **sklopovlje**. **Trgovina s računalima** u Ivancu i Varaždinu nema baš dobre **dijelove**, pa sam se odlučio za kupnju **sklopovlja računala** u Zagrebu. Ugledao sam jednu **odličnu** grafičku karticu, ali je bila preskupa pa sam se odlučio za malo slabiju. Odabrao sam sve **sklopovlje** za svoje novo **računalo**: procesor, napajanje, RAM, grafičku karticu, matičnu ploču i kućište **računala**. Sklapajući **računalo,** shvatio sam da sam zaboravio kupiti jedan od glavnih dijelova, **tvrdi disk**. Bez tog **dijela računalo** se neće pokrenuti. Brzo sam otišao u **trgovinu s računalima** u Ivancu i kupio **tvrdi disk**. Nakon što sam sklopio **računalo**, upalio sam ga i pokrenuo nekoliko igrica. Na gotovo svim igricama imao sam oko 150 **sličica po sekundi,** što je **odlično**.

Dino Capek, 8.d